**АУДИТЫН ХУУЛИЙН ЭТГЭЭДЭД ХИЙСЭН ЧАНАРЫН ХЯНАЛТ, ШАЛГАЛТЫН АЖЛЫН НЭГДСЭН ТАЙЛАН**

2018.12.28

**Нийтлэг үндэслэл**

Сангийн сайдын 2018 оны 10 дугаар сарын 03-ны өдрийн 238 дугаар тушаалаар Аудитын хуулийн этгээдэд чанарын хяналт, шалгалт хийх ажлын хэсгийн бүрэлдэхүүн, ажлын удирдамж, шалгалт хийх хуулийн этгээдийн нэрсийн хамтаар батлуулан, хяналт шалгалтын ажлыг 2018 оны 10 дугаар сарын 08-ны өдрөөс 2018 оны 12 дугаар сарын 07-ны өдрийн хооронд Улаанбаатар хот, 13 аймагт хийж гүйцэтгэлээ.

Хяналт шалгалтыг Сангийн сайдын 2017 оны 109 дүгээр тушаалаар батлагдсан “Аудитын хуулийн этгээд чанарын хяналт хийх журам”-ын дагуу шалгасан болно.

Шалгалтыг Сангийн яамны Нягтлан бодох бүртгэлийн бодлогын газар, Үндэсний аудитын газар, Санхүүгийн зохицуулах хороо, Мэргэшсэн нягтлан бодогчдын институтын төлөөлөл болон Аймаг, нийслэл, дүүргийн Санхүү, төрийн сангийн хэлтсийн бүртгэлийн мэргэжилтэн болон ерөнхий нягтлан бодогч нараас бүрдсэн нийт 59 хүний бүрэлдэхүүнтэй хийлээ.

Хяналт, шалгалтад Улаанбаатар хотод үйл ажиллагаа явуулж байгаа 40, орон нутгийн 20 хуулийн этгээд хамрагдсан.

**Хяналт, шалгалтын дүгнэлт:**

Сангийн сайдын 2017 оны 109 дүгээр тушаалаар батлагдсан “Аудитын хуулийн этгээдэд хийх чанарын хяналтын журам”-ын дагуу аудитын хуулийн этгээдийн Байгууллагын түвшинд болон Ажлын баримтын түвшинд үнэлгээ өгсөн болно.

“Аудитын хуулийн этгээдэд хийх чанарын хяналтын журам”-ын дагуу дараах арга хэмжээг авч ажилаа. Үүнд:

* **Хангалттай буюу 75%-90%-ийн үнэлгээ** авсан Фискал Аудит” ХХК, “СМД Аудит” ХХК, “Юдентакс ТИН” Аудит ХХК, “Шилэн баланс Аудит” ХХК, “Далайван Аудит” ХХК, “Юнифайд файнаншл солюшнс Аудит” ХХК, “Мишээл Од Аудит” ХХК, “Их монгол хөлөг Аудит” ХХК, “Эф Эл Эй Эс Эйч Аудит” ХХК, “Эс Жи Эм Ди Аудит” ХХК, “Бодит Бүртгэл Аудит” ХХК, “Хаан консалтинг Аудит” ХХК, “Эйч Эл Би Монголиа Аудит” ХХК, “Мэргэн гүн Аудит” ХХК, “Бахылау Аудит” ХХК, “Өлгий Аудит” ХХК, “Пийк ом Аудит” ХХК, “Нью капитал тэнцэл Ауди”т ХХК, “Сайн Аудит” ХХК, “Саруул Баян Уул Аудит” ХХК, “Найдвар-од Аудит” ХХК, “Тунгалаг бүртгэл Аудит” ХХК, “Ховд есөн өрлөг Аудит” ХХК, “Тэгш Сан Аудит” ХХК, “Ихэр Мөрөн Аудит” ХХК, “Өндөрхаан итгэл Аудит” ХХК, “Уваа-уул Аудит” ХХК нарын 27 хуулийн этгээдэд илэрсэн зөрчил, дутагдлын талаар тодорхой арга хэмжээ авч ажиллах тухай 2018 оны 12 дугаар сарын 25-ны өдрийн 7/7964 дугаар албан тоотыг хүргүүлсэн;
* **Тодорхой нөхцөл хангасан тохиолдолд хангалттай буюу 50%-75%-ийн үнэлгээ** авсан “Дабль аксиом Аудит” ХХК, “Стандарт дүгнэлт Аудит” ХХК, “Эс Эм Аудит” ХХК, “Координат Аудит “ХХК, “Монста Аудит” ХХК, “Нийслэл Аудит” ХХК, “Тэд Аудит” ХХК, “ЭНИЧ Аудит” ХХК, “Аяатакс Аудит” ХХК, “Акпар Аудит” ХХК, “Монголиан бизнес рейтинг Аудит” ХХК, “Хос зэндмэнь Аудит” ХХК, “Латана Аудит” ХХК, “Б энд С Аудит” ХХК, “Нью Баланс Аудит” ХХК, “Аккурэйт Финанс Аудит” ХХК, “Силвэр соробан Аудит” ХХК, “Сэц түшиг Аудит” ХХК, “Эвиденсе Аудит” ХХК, “ЦЭСБ Аудит” ХХК, “Баян бадаа Аудит” ХХК, “Увс финанс Аудит” ХХК, “Алдар булаг Аудит” ХХК нарын 23 хуулийн этгээдэд зөрчил арилгах талаар ажлын төлөвлөгөө гаргаж ирүүлэх тухай хугацаатай албан шаардлагыг Сангийн сайдын 2018 оны 12 дугаар сарын 28-ны өдрийн 7/8187 албан тоотоор хүргүүлсэн;
* Сангийн сайдын 2018 оны 307 дугаар тушаалаар Нягтлан бодох бүртгэл, аудитын олон улсын стандартын дагуу ажлын баримт бүрдүүлээгүй “Ас-Арвай Аудит” ХХК, “Баталгаа Аудит” ХХК, “Жералд Аудит” ХХК, “Алтанжолоо Аудит” ХХК-иудын болон албаны байр, ажлын баримт бичиг, бусад шаардлагатай мэдээлэл үзүүлэхээс зайлсхийсэн “Бурхил Аудит” ХХК-ийн аудитын үйл ажиллагаа эрхлэх тусгай зөвшөөрөл тус тус хүчингүй болсон.
* “Сан арвич Аудит” ХХК, “Тэд-Од Аудит” ХХК, Нью эстимэйтор Аудит ХХК, “Батламж Аудит” нарын 4 хуулийн этгээдийг дараагийн хяналт, шалгалтад хамруулах;
* **Шалгалтын явцад тусгай зөвшөөрлийн хугацаа дууссан**, сунгуулах хүсэлт ирүүлээгүй Ворлдгал Аудит ХХК;

НЯГТЛАН БОДОХ БҮРТГЭЛИЙН БОДЛОГЫН ГАЗАР